Beloning om moordsaak op te los - Maroela Media
Lt.genl. Solomon Makgale, Gautengse polisiewoordvoerder, het Donderdag gesê die man, Adonis Elphus Motha (46), het op 3 Junie 2009 verdwyn en is die dag daarna as vermis by die Akasia-polisiestasie aangemeld.
"Toe hy sy huis op die dag van sy verdwyning verlaat het, het hy vir sy vrou gesê hy gaan 'n vriend in Soshanguve, noord van Pretoria, besoek," het Makgale gesê.
Motha se liggaam is op 5 Junie in 'n veld langs Skietfonteinweg in GaRankuwa opgespoor. Hy het verskeie steekwonde aan sy bors gehad en sy klere was gedeeltelik verbrand in 'n mislukte poging om sy liggaam te verbrand.
Verdere ondersoek het bepaal dat Motha op 'n ander plek vermoor is, waarna sy liggaam in die veld gestort is. Die veld is aan die brand gesteek in 'n poging om bewysstukke te vernietig.
Sy motor is later verlate in Arcadia net buite die middestad opgespoor.
"Motha het voor sy dood vir Eskom gewerk. Niemand is nog in verband met sy moord in hegtenis geneem nie en die moorddossier is aan die nasionale ondersoekeenheid vir verdere ondersoek oorhandig," het Makgale bygevoeg.
Die beloning is beskikbaar gestel vir enigiemand wat die polisie kan bystaan met die inhegtenisneming en skuldigbevinding van die skuldiges. Mense met inligting kan die ondersoekbeampte, lt. Malesela Sema, bel by 079 691 4022.
Tragiese gebeurtenis, Verstaan nie die beloning van R50000 nie aangesien die sabc manne geroof is op kamera en dit was R100000, Hoe en deur wie word dit bepaal?
Sal ons ooit antw op al ons vrae kry? Wat van al die plaas moorde?
Hoekom word daar belonings aangebied net vir "sekere" misdade. As daar belonings op alle misdaad aangebied word, hoort daar mos baie meer inhegtenisnemings tewees!